**SPECOM d.o.o.,** časopisno-založniško podjetje in oblikovanje,

Dobrška ulica 4, 4248 Lesce, tel. 040 202 384, bojan.rauh@specom.si

Lesce, 05.10. 2020

**OBČINSKI SVET OBČINE TRŽIČ**

**Trg svobode 18**

**4290 TRŽIČ**

**PREDLOG OBLIKOVANJA CEN OGLASOV V GLASILU TRŽIČAN**

1. Vizija in poslanstvo glasila

Glasilo v skladu s svojo vsebinsko zasnovo in uredniško politiko omogoča in zagotavlja obveščanje javnosti o dogajanju in življenju v občini ter izražanje mnenj občanov o vseh zadevah, ki se nanašajo na življenje v občini.

1. Vsebinska zasnova in uredniška politika glasila

Programska zasnova obsega objavljanje člankov, intervjujev, novic, obvestil o delu občinskega sveta, župana, občinske uprave in drugih organov Občine Tržič, o delu krajevnih skupnosti, javnih zavodov, javnih podjetij, skladov, društev, drugih pravnih in fizičnih oseb, poročanje o aktualnih gospodarskih, političnih, socialnih, kulturnih, družabnih, športnih in ostalih dogajanjih. V glasilu se objavljajo tudi uradne objave občine in ostale javne objave in obvestila, za katere ni s predpisi določen drugačen način objave.

Oglasni prostor trži podjetje SPECOM d.o.o., Dobrška ulica 4, 4248 Lesce, na podlagi Pogodbe o trženju oglasnega prostora občinskega glasila Tržičan (št. pogodbe: 030-0001/2020). Oglasom so namenjene zadnje 3 strani glasila. Če zaradi manjšega zanimanja oglasov ni, se ta prostor zapolni z drugimi vsebinami.

Med oglaševalske vsebine ne spadajo obvestila in objave Občine in drugih občinskih javno pravnih subjektov, obvestila o izvajanju javnih služb, napovedi prireditev in dobrodelnih akcij ter navedbe sponzorjev društev, prireditev in akcij.

1. Distribucijski kanal

Glasilo brezplačno prejmejo vsa gospodinjstva in podjetja v občini Tržič (5.800 izvodov), 160 izvodov se dostavi na naslov uredništva, kjer ga brezplačno pošljejo na 79 naslovov preseljenim Tržičanom ter pravnim osebam s sedežem izven tržiške občine. 16 izvodov smo obvezani posredovati NUK Ljubljana, enoti dopolnjevanje knjižničnega gradiva, 20 izvodov je namenjenih naročnikom oglasnega prostora, Knjižnici dr. Toneta Pretnarja, Domu Petra Uzarja in Centru za socialno delo, 15 izvodov se naknadno razdeli v TPIC Tržič in na Občini Tržič, preostali izvodi pa se hranijo v arhivu uredništva oz. Občine. Izbrani izvajalec v sodelovanju z odgovornim urednikom skrbi za lektoriranje, pripravo za tisk, tisk in distribucijo glasila Tržičan. Pripravi tudi elektronsko verzijo glasila za objavo na spletnih straneh Občine Tržič.

1. Ciljna publika

Glasilo je namenjeno informiranju občank in občanov v občini Tržič, ki ga tudi brezplačno prejmejo v nabiralnik. Ciljna skupina torej nima nobenih demografskih značilnosti, temveč je vezana na bivališče v lokalni skupnosti, ki glasilo izdaja.

1. Primerljivi mediji

Na območju občine Tržič ne izhaja redno nobeno drugo tiskano glasilo, ki bi bilo primerljivo po kateremkoli kriteriju: vsebini, namenu, dosegu. Še najbližji približek je Tržiški glas, komercialni časopis, ki kot brezplačna priloga Gorenjskega glasa izide enkrat letno, Glasilo Tržičan ni komercialno glasilo, saj daje prednost pravici do informiranosti prebivalcem občine pred komercialno uspešnostjo, za kar s svojo uredniško politiko skrbi uredniški odbor. Prejemniki Tržičana so VSA gospodinjstva občine Tržič. Oglasne strani, ki jih občinsko glasilo dopušča (gre za zadnje tri strani), služijo delnemu pokrivanju stroškov izdaje glasila, niso pa oglasne površine namen, zaradi česar bi Občina Tržič lastno glasilo izdajala.

1. Oblikovanje in predlog cenika

Cilj trženja zadnjih treh strani je, da se vsaj delno pokrijejo stroški glasila. V ta namen je bilo po postopku zbiranja ponudb izbrano podjetje SPECOM d.o.o. in z njim podpisana Pogodba o trženju oglasnega prostora občinskega glasila Tržičan, št. pogodbe 030-0001/2020 za obdobje 18.9. 2020 - 31.12.2022.

Sedaj veljavni cenik, ki ga je na 23. redni seji 25.5.2017 potrdil Občinski svet Občine Tržič, v svoji vsebini navaja formate kot npr. 2/3 strani, 1/3 strani, 2/9 strani ali 1/9 strani, kar po nepotrebnem otežuje sestavo oglasne strani. Navedeni formati so neprilagodljivi tudi s formati oglasov oglaševalskih agencij, ki imajo pripravljene oglase za tiskane medije v velikostih 1/8, ¼ ali ½ formata A4 strani, kolikor je tudi format Tržičana. Predlagamo naslednji cenik s popravljenimi formati in cenami v potrditev:

**Predzadnja in pred-predzadnja stran**

1/1 stran (185 x 256 mm) 490,00 EUR

1/2 strani (185 x 126 mm) 290,00 EUR

1/4 strani (90 x 126 mm) 150,00 EUR

1/8 strani (90 x 61 mm) 90,00 EUR

1/16 strani (90 x 30 mm) 50,00 EUR

**zadnja stran**

+ 25 %

Opomba: zadnja stran se prodaja izključno za oglase 1/1 stran ali 1/2 strani.

V cenah ni upoštevan 22 % DDV. Navedene cene predzadnje in predpredzadnje strani so primerljive z dosedanjimi cenami po površini podobnih formatov, znižali smo ceno oglasov zadnje strani, ki je nižja od prejšnjih vrednosti (npr. 1/2 strani: prej 490,00 EUR, naš predlog: 362,50 EUR, 1/1 stran: prej 620,00 EUR, naš predlog: 612,50 EUR). Upoštevamo popuste pri naročilih več objav, glede na razmere na trgu (padec povpraševanja) se lahko obračunavajo tudi večji komercialni popusti do zapolnitve povprečno treh strani Tržičana, namenjenega komercialnim oglasom, vendar popust ne sme biti večji kot 50 % na ceno izbranega oglasa iz navedenega cenika. Vsekakor je naš interes (posledično tudi interes Občine) iztržiti maksimalno tržno ceno, ki jo je še pripravljen plačati naročnik oglasa. V času volilne kampanije se volilne oglase zaračunava po navedenih cenah iz cenika brez popustov. Društva s sedežem v občini Tržič, ki delujejo v javnem interesu, so pri objavah svoje pridobitne dejavnosti upravičeni do 50 % popusta.

Podjetje SPECOM d.o.o., ki trži oglasni prostor, komunicira z zainteresiranimi naročniki oglasov, popravlja in oblikuje oglase, izstavlja račune, skrbi za izterjavo plačil, prevzema riziko pri neplačevanju računov.

1. Na podlagi navedenih razlogov predlagamo v potrditev cenik Tržičana.

Pripravil:

Bojan Rauh, univ. dipl. soc.,

SPECOM d.o.o., direktor